hotchpotch/miracl-hf-unified huggingface dataset:
กัมพล ปฐมอรรฆย์กุล
กัมพล ปฐมอรรฆย์กุล เป็นนักฟุตบอล สัญชาติไทย ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งผู้รักษาประตู เป็นหนึ่งในนักเตะชุดแชมป์ซีเกมส์ ที่ประเทศพม่า
เด็กหนุ่มนักล่าฝันจากทะเลอันดามัน จ.ภูเก็ต เลือกเดินบนเส้นสายลูกหนังในการเฝ้าเสามาตั้งแต่เยาว์วัย โดยสมัยเด็กเคยค้าแข้งให้กับ ร.ร.สตรีภูเก็ต ก่อนที่จะเบนเข็มเข้าสู่เมืองหลวง ด้วยการมาเรียนต่อที่ ร.ร.ราชวินิตบางแก้ว สถาบันลูกหนังชื่อดังฝั่งปากน้ำ
ซึ่งราชวินิตบางแก้วชั่วโมงนั้น ถือเป็นเต้ยแห่งวงการลูกหนังขาสั้นอย่างแท้จริง เพราะไม่ว่าจะส่งทีมเข้าร่วมวงศ์ไพบูลย์รายการไหนก็ตาม มักจะทะลุเข้าชิงแทบทุกรายการ ไม่ว่าจะเป็นฟุตบอล 7 คนชิงแชมป์ 7 สี, ฟุตบอลโค้ก คัพ รอบชิงแชมป์ประเทศไทย ฯลฯ แต่ส่วนใหญ่มักจะโชคร้ายลงเอยด้วยฐานะพระรองเสมอไป
อย่างไรก็ตาม ด้วยฟอร์มอันโดดเด่นจึงทำให้ไม่พลาดที่จะไปโดนใจสายตาของสตาฟฟ์โค้ช ”กิเลนผยอง” เอสซีจี เมืองทอง ยูไนเต็ด จนกระทั่งถูกเซ็นสัญญาเข้ามาร่วมทีมตั้งแต่ในวัยเพียงแค่ 18 ปีเท่านั้น แต่ด้วยทีมดังจาก ”เมืองทอง” มีนายทวารมือหนึ่งอย่าง ”เจ้าตอง” กวินทร์ ธรรมสัจจานันท์ ยืนเฝ้าเสาอยู่แล้ว
จึงทำให้ตลอด 2 ปีที่ผ่านมาเจ้าตัวต้องออกไปหาประสบการณ์กับสโมสรอื่นๆ อาทิ ทีมในศึกโตโยต้า ไทยพรีเมียร์ลีก อย่าง อาร์มี่ ยูไนเต็ด ด้วยสัญญายืมตัว 1 ฤดูกาล ก่อนที่ประตูมือกาวดาวรุ่งรายนี้จะไปยืนเฝ้าเสาให้กับทีมบ้านเกิดอย่าง ”ขุนศึกทะเลใต้” ภูเก็ต เอฟซี ใน 2 ปีหลังสุด แต่เมื่อเลก 2 ที่ผ่านมาจากการบาดเจ็บของ ”เจ้าตอง” ก็ทำให้เจ้าตัวต้องกลับไปรับใช้ต้นสังกัดที่แท้จริงอย่างเอสซีจี เมืองทองเมื่อปีที่ผ่านมา
แต่ทั้งนี้การย้ายกับไปยังถิ่น ”กิเลน” ”เจ้าไอซ์” ก็ยังต้องเป็นมือรองให้กับ ”เจ้าตาล” วิษณุศักดิ์ แก้วเรือง นายทวารรุ่นพี่ที่ทำผลงานได้โดดเด่นกว่า อีกทั้งการที่สโมสรมีการเดิมพันที่สูงอย่างการลุ้นแชมป์ และด้วยประสบการณ์ที่ยังน้อยจึงทำให้เป็นได้เพียงเบอร์รองและรอรับโอกาสจากรุ่นพี่อีกครั้ง
แต่อย่างไรก็ดี นายทวารที่วัยใกล้เคียงกันในรุ่น 23 ปี ”ไอซ์” ก็ยังมีผลงานโดดเด่นกว่าหลายๆ คน ซึ่งเรื่องฝีไม้ลายมือถือว่าไม่เป็นสองรองใครจนมีโอกาสเข้าไปคัดตัวในการเป็นหนึ่งในขุนพลทีมชาติไทยชุดซีเกมส์ ก่อนที่สุดท้ายเจ้าตัวต้องอกหัก และหลุดในโควตา 20 คนสุดท้ายไปในท้ายที่สุด
จนกระทั่งเตรียมซีซั่นใหม่นี้ หลังเจ้าตัวยังต้องเป็นเมือ 3 ให้กับทีม ”กิเลนผยอง” เอสซีจี เมืองทอง ยูไนเต็ดต่อไป จึงทำให้ต้องเลือกโอกาสในการหาความท้าทายใหม่และเก็บประสบการณ์ให้มากขึ้นอีกครั้ง ก่อนที่จะได้รับความสนใจจากหลายๆ สโมสรทั้งในศึกโตโยต้า ไทยพรีเมียร์ลีก และศึกยามาฮ่า ลีก วัน แต่ ”เจ้าไอซ์” ก็จะตัดสินใจย้ายไปเฝ้าเสาให้กับทีมอย่างนครราชสีมา มาสด้า เอฟซีในท้ายที่สุด ด้วยสัญญายืมตัว 1 ฤดูกาล
จนกระทั่งในปัจจุบัน ฤดูกาล 2561 ”เจ้าไอซ์” ก็สามารถยึดตำแหน่งตัวจริงไว้ได้
อดิศักดิ์ หาญเทศ
อดิศักดิ์ หาญเทศ เป็นนักฟุตบอล สัญชาติไทย ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหลัง
เฉลิมพงษ์ เกิดแก้ว
เฉลิมพงษ์ เกิดแก้ว เป็นนักฟุตบอล สัญชาติไทย ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหลัง
ซาโตชิ นากาโนะ
Satoshi Nagano เป็นนักฟุตบอล สัญชาติญี่ปุ่น เคยเล่นในเจลีก ดิวิชั่น2 และยังเคยเล่นให้ นครราชสีมา มาสด้า เอฟซี ในตำแหน่งกองหลัง ปัจจุบัน ซาโตชิ นากาโนะ เล่นให้สโมสรฟุตบอลบางกอก ในตำแหน่งกองหลัง
คนึง บุราณสุข
คนึง บุราณสุข เป็นนักฟุตบอลชาวไทย ตำแหน่งกองกลาง ปัจจุบันลงเล่นให้กับตราด เอฟซี ในระดับไทยลีก 2
รชต ชัยจันทร์
รชต ชัยจันทร์ เป็นนักฟุตบอล สัญชาติไทย อดีตนักเตะพัทยา ยูไนเต็ด ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหน้า
รชต ชัยจันทร์ มีชื่อเล่นว่า หนุ่ม เกิดเมื่อวันที่ 2 พฤศจิกายน พ.ศ. 2529 ที่จังหวัดหนองคาย จบการศึกษาระดับชั้นมัธยมจากโรงเรียนสุรศักดิ์มนตรี และเคยศึกษาที่มหาวิทยาลัยราชภัฏเพชรบุรี
ในด้านวงการฟุตบอล รชต ชัยจันทร์ นั้น เคยเล่นให้กับสโมสรทหารบก, เพชรบุรี เอฟซี, ทีทีเอ็ม เชียงใหม่ ย้ายมาเล่นกับ พัทยา ยูไนเต็ดในปี 2556 และนครราชสีมา มาสด้า เอฟซีเป็นสโมสรในปัจจุบัน
ประลอง สาวันดี
ประลอง สาวันดี เป็นนักฟุตบอล สัญชาติไทย อดีตนักเตะสโมสรศรีสะเกษ เอฟซี ก่อนที่สโมสรจะถูกอีสาน ยูไนเต็ด เอาไปทำทีม ทำให้เจ้าตัวตัดสินใจย้ายซบทีมดังเมืองย่าโม และเป็นขวัญใจชาวโคราชอย่างรวดเร็ว และเป็นตัวหลักของสวาทแคท ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหลัง
วุฒิศักดิ์ มูลมณี
วุฒิศักดิ์ มูลมณี เป็นนักฟุตบอล สัญชาติไทย อดีตนักเตะสโมสรบางกอก เอฟซี ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหลัง
ศราวุฒิ จันทพันธ์
ศราวุฒิ จันทพันธ์ เป็นนักฟุตบอล สัญชาติไทย ปัจจุบันได้ลงเล่นให้กับ บ้านบึง ยูไนเต็ด ในตำแหน่งกองกลาง
เขาเล่นให้กับ ชลบุรี ในรอบแบ่งกลุ่ม 2008 AFC Champions League
อัครวินทร์ สวัสดี
อัครวินทร์ สวัสดี เป็นนักฟุตบอล สัญชาติไทย ปัจจุบันได้ลงเล่นให้กับ สโมสรฟุตบอลสิงห์เชียงราย ยูไนเต็ด ในตำแหน่งกองหน้า
รัชชานนท์ ลีวงษ์ษา
รัชชานนท์ ลีวงษ์ษา เป็นนักฟุตบอล สัญชาติไทย อดีตนักเตะสโมสรพิษณุโลก ทีเอสวาย เอฟซี เป็นนักเตะคนสำคัญที่พาทีมพิษณุโลกเลื่อนชั้นสู่ ยามาฮ่าลีกวัน ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
เมธี ทวีกุลกาญจน์
เมธี ทวีกุลกาญจน์ เป็นนักฟุตบอล สัญชาติไทย อดีตนักเตะสโมสรปตท.ระยอง ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
ยูลียา ลิปนิตสกายา
ยูลียา ลิปนิตสกายา (, 5 มิถุนายน พ.ศ. 2541 — ) เป็นนักกีฬาสเกตน้ำแข็งชาวรัสเซีย เมื่อวันที่ 9 กุมภาพันธ์ในโอลิมปิกฤดูหนาว 2014 ที่เมืองโซชี ลิปนิตสกายาได้รับรางวัลเหรียญทองจากการแข่งขันสเกตลีลาทีมเธอยังเป็นแชมป์ยุโรป 2014
แผนภาพเวนน์
แผนภาพเวนน์ หรือ แผนภาพเซต เป็นแผนภาพที่แสดงความเกี่ยวเนื่องเชิงตรรกศาสตร์ทั้งหมดระหว่างเซตจำนวนจำกัด จอห์น เวนน์ คิดแผนภาพเวนน์ขึ้นราวปีค.ศ. 1880 แผนภาพเวนน์ใช้สอนทฤษฎีเซตพื้นฐาน เช่นเดียวกับแสดงภาพความเกี่ยวเนื่องความสัมพันธ์อย่างง่ายในวิชาความน่าจะเป็น ตรรกศาสตร์ สถิติ ภาษาศาสตร์ และ วิทยาการคอมพิวเตอร์
แผนภาพเวนน์นำเสนอครั้งแรกในปี 1880 โดยจอห์น เวนน์ (1834–1923) ในเอกสารเรื่อง"On the Diagrammatic and Mechanical Representation of Propositions and Reasonings" ใน "นิตยสารเชิงปรัชญาและวิทยาศาสตร์" เกี่ยวกับวิธีต่างๆสำหรับแสดงประพจน์โดยแผนภาพ ประโยชน์ของแผนภาพในวิชาคณิตตรรกศาสตร์ ที่ Ruskey และ M. Weston กล่าวไว้ "ไม่ใช่ว่าจะศึกษาประวัติง่าย แต่แผนภาพที่มักกล่าวถึงเวนน์ ที่จริงแล้ว เกินก่อนหน้าเวนน์นานมากอย่างแน่นอน อย่างไรก็ตามแผนภาพเหล่านี้ควรจะใช้ชื่อเวนน์ เพราะเขาได้สำรวจและนำประโยชน์มาใช้อย่างครอบคลุม และเป็นคนแรกที่ทำแผนภาพเวนน์เป็นกรณีทั่วไป"
เวนน์ไม่ได้ใช้ชื่อ"แผนภาพเวนน์" และเรียกการคิดค้นนี้ว่า "วงกลมออยเลอร์ (Eulerian Circles)" เช่นเขาเขียนเปิดบทความเมื่อปี 1880 ว่า "Schemes of diagrammatic representation have been so familiarly introduced into logical treatises during the last century or so, that many readers, even those who have made no professional study of logic, may be supposed to be acquainted with the general nature and object of such devices. Of these schemes one only, viz. that commonly called 'Eulerian circles,' has met with any general acceptance..." คนแรกที่ใช้ชื่อ"แผนภาพเวนน์" คือ แคลเรนซ์ เออร์วิง ลูวิส เมื่อปี 1918 ในหนังสือ"A Survey of Symbolic Logic"
แผนภาพเวนน์คล้ายกับแผนภาพออยเลอร์ ที่เลออนฮาร์ด ออยเลอร์ (1708–1783) คิดขึ้นในคริสต์ศตวรรษที่ 18 M. E. Baron ให้ข้อสังเกตว่า กอทท์ฟรีด วิลเฮล์ม ไลบ์นิซ (1646–1716) ได้ทำแผนภาพคล้ายๆ กับแผนภาพออยเลอร์ในช่วงคริสต์ศตวรรษที่ 17 แต่แผนภาพจำนวนมากไม่ได้เผยแพร่ เธอได้สังเกตแผนภาพคล้ายของออย์เลอร์ของ ในคริสต์ศตวรรษที่ 13
ซูงาโอะ คัมเบะ
ซูงาโอะ คัมเบะ () เป็นโค้ช สัญชาติญี่ปุ่น อดีตผู้ช่วยผู้ฝึกสอนทีมนาโกย่า แกรมปาสเอจ ทีมดังจาก เจลีก ญี่ปุ่น และอดีตหัวหน้าผู้ฝึกสอนทีมชาติฟิลิปปินส์และทีมชาติกวม เคยเป็นประธานฝ่ายพัฒนาเทคนิคสโมสรเจฟ ยูไนเต็ด เจลีก ญี่ปุ่น เป็นโค้ชที่มีความรู้และมีประสบการณ์จากการทำทีมในระดับเจลีกของประเทศญี่ปุ่นและเคยเป็นเฮดโค้ชให้กับทีมชาติชุดใหญ่ของฟิลิปปินส์และทีมชาติกวม เคยเป็นผู้ฝึกสอนให้กับสโมสรฟุตบอลจังหวัดนครราชสีมาและสโมสรฟุตบอลจังหวัดเชียงใหม่ ปัจจุบันเป็นผู้ฝึกสอนให้กับสโมสรฟุตบอลอุบล ยูเอ็มที ยูไนเต็ด
ภาวะขยายความรู้สึกจากกาย
ภาวะขยายความรู้สึกจากกาย (, ตัวย่อ SA) เป็นแนวโน้มที่จะรับรู้ความรู้สึกปกติจากกาย (somatic) และจากอวัยวะภายใน (visceral) ว่ารุนแรง ก่อกวน หรือมีอันตราย
เป็นอาการสามัญในโรคคิดว่าตนป่วย (hypochondriasis ICD-10 F45.2), เป็นอาการที่พบบ่อย ๆ ในโรคไฟโบรไมอัลเจีย โรคซึมเศร้า โรควิตกกังวลบางประเภท กลุ่มอาการแอสเปอร์เจอร์ และ alexithymia 
วิธีสามัญในการวัดภาวะนี้ทางคลินิกเรียกว่า Somatosensory Amplification Scale (แปลว่า ระดับการขยายความรู้สึกทางกาย, ตัวย่อ SSAS)
ยังไม่ชัดเจนว่า บุคคลที่มีภาวะนี้มีความไวต่อความรู้สึกทางกายภาพจริง ๆ 
งานวิจัยงานหนึ่งพบผลตรงกันข้ามคือพบระดับ SA ที่ต่ำกว่า ของคนไข้คิดว่าตนป่วยผู้แจ้งว่ามีการสำนึกรู้ถึงการเต้นของหัวใจของตนอยู่ตลอดเวลา 
งานวิจัยขั้นเบื้องต้นโดยใช้วิธี encephalography ดูเหมือนจะชี้ว่า SA เกิดขึ้นจากระบบการแปลผลที่ใช้เวลานาน (คือไม่ใช่เป็นการแปลผลระดับต้น ๆ) มากกว่าที่จะเป็นความแตกต่างกันทางกายภาพที่มีผลต่อความไวความรู้สึก
ยังไม่รู้ว่า SA เป็นเหตุของโรคที่กล่าวถึง หรือเกิดขึ้นเพราะโรคเหล่านั้น รู้เพียงแต่ว่า เป็น comorbidity
งานวิจัยขนาดเล็กชิ้นหนึ่งพบว่า ในคนไข้ภาวะซึมเศร้า SA อาจเป็นส่วนของอาการซึมเศร้านั้น (คือ การบำบัดภาวะซึมเศร้าลดระดับ SA)
Hypergeusia
Hypergeusia เป็นความผิดปกติของการลิ้มรสที่ประสาทสัมผัสในลิ้นมีความไวผิดปกติ
ความผิดปกติอาจมีความสัมพันธ์กับรอยโรคใน posterior cranial fossa และโรคแอ็ดดิสัน (ต่อมหมวกไตส่วนนอกทำงานไม่เพียงพอแบบปฐมภูมิ) ที่คนไข้จะอยากจะทานของเค็มและของเปรี้ยวเนื่องจากมีการสูญเสียไอออนอย่างผิดปกติผ่านปัสสาวะ
การกุเหตุความจำเสื่อม
ในจิตวิทยาหรือจิตเวชศาสตร์ การกุเหตุความจำเสื่อม ( มากจากคำในภาษาละตินที่แปลว่า "การเล่าเรื่อง") เป็นความปั่นป่วนของความจำที่ปรากฏโดยคำพูดหรือการกระทำที่ไม่ตรงกับประวัติ ภูมิหลัง หรือสถานการณ์ในปัจจุบัน โดยที่ไม่ได้มีเจตนาที่จะหลอกลวง 
การกุเหตุความจำเสื่อมต่างจากการโกหกเพราะไม่มีเจตนาที่จะหลอกลวง และบุคคลนั้นไม่รู้ว่า ข้อมูลของตนนั้นไม่ตรงกับความจริง 
แม้ว่า บุคคลนั้นอาจจะแสดงเนื้อความที่ปรากฏอย่างโต้ง ๆ ว่าไม่จริง แต่ว่า เรื่องที่กุขึ้นบางครั้งอาจจะเชื่อมโยงกัน สอดคล้องกัน และไม่มีอะไรแปลก 
บุคคลที่กุความขึ้นอาจจะมีความจำที่ไม่ถูกต้อง "เริ่มตั้งแต่เป็นความเพี้ยนไปเพียงเล็กน้อย จนถึงเป็นเรื่องกุที่แปลกประหลาด" 
และมักจะมั่นใจถึงความจำของตน แม้ว่าจะมีหลักฐานที่ขัดแยังกัน 
เหตุที่ปรากฏของการกุโดยมากมาจากความเสียหายในสมองหรือภาวะสมองเสื่อม เช่นที่เกิดจากโรคพิษสุรา (alcoholism) จากหลอดเลือดโป่งพอง หรือจากโรคอัลไซเมอร์
การกุเหตุความจำเสื่อมโดยทั่วไปมีสองแบบคือ แบบเกิดขึ้นเอง (spontaneous) หรือแบบมีการชักนำ (provoked)
การกุเหตุความจำเสื่อมแบบเกิดขึ้นเอง () หรือ การกุเหตุความจำเสื่อมปฐมภูมิ () ไม่ได้เกิดขึ้นตอบสนองต่อสิ่งกระตุ้น 
และปรากฏเหมือนกับไม่ได้อยู่ใต้อำนาจจิตใจ 
การกุแบบเกิดขึ้นเองค่อนข้างจะมีน้อย
และอาจเป็นผลจากการทำงานร่วมกันของพยาธิในสมองกลีบหน้าและภาวะเสียความจำแบบ dissociative
และเกิดขึ้นบ่อยในคนไข้ภาวะสมองเสื่อม
ส่วน การกุเหตุความจำเสื่อมแบบมีการชักนำ () หรือ การกุเหตุความจำเสื่อมแบบชั่วขณะ () หรือ การกุเหตุความจำเสื่อมทุติยภูมิ () เป็นเรื่องสามัญสำหรับคนไข้มีความจำเสื่อม และเกิดขึ้นบ่อย ๆ ทั้งในภาวะเสียความจำและทั้งในภาวะสมองเสื่อม 
การกุแบบมีการชักนำจะปรากฏชัดเจนด้วยการทดสอบความจำ
การจำแนกการกุเหตุความจำเสื่อมอีกอย่างหนึ่งก็คือแยกเป็นทางวจีกรรม (verbal) และทางกายกรรม (behavioral)
การกุทางวจีกรรมเป็นการกล่าวคำโดยใช้ความจำที่ผิดพลาด และเกิดขึ้นบ่อยกว่า
ในขณะที่การกุทางกายกรรมเกิดขึ้นเมื่อบุคคลนั้นกระทำการโดยใช้ความจำที่ผิดพลาดนั้น
ความจำที่นำไปสู่การกุมักจะอยู่ในส่วนของระบบความจำเกี่ยวกับอัตชีวประวัติ (autobiographical memory)
ซึ่งชี้ให้เห็นถึงกระบวนการที่ซับซ้อนและละเอียดอ่อนที่สามารถเกิดความผิดพลาดขึ้นในช่วงเข้ารหัส (encoding) ช่วงบันทึก (storage) และช่วงระลึกถึง (recall) ความจำอย่างใดอย่างหนึ่ง ช่วงใดช่วงหนึ่งก็ได้ 
การกุเหตุความจำเสื่อมแบบนี้พบได้บ่อยในคนไข้ที่มี Korsakoff's syndrome
การกุเหตุความจำเสื่อมมีลักษณะเฉพาะหลายอย่าง
Anton-Babinski syndrome
Anton-Babinski syndrome เป็นอาการที่เกิดขึ้นน้อย เกิดจากความเสียหายที่สมองกลีบท้ายทอย 
ที่คนไข้มองไม่เห็นเพราะเหตุคอร์เทกซ์ (คือตาไม่ได้เป็นอะไร แต่ความเสียหายในสมองทำให้มองไม่เห็น) แต่ยืนยันอย่างแน่วแน่เด็ดเดี่ยวว่า ตนมองเห็น ทั้ง ๆ ที่มีหลักฐานที่ชัดเจนว่ามองไม่เห็น
คนไข้กลบเกลื่อนการมองไม่เห็นของตนโดยการกุเหตุความจำเสื่อม (confabulation) อาการนี้ตั้งชื่อตามประสาทแพทย์ชาวออสเตรียเกเบรียล แอนตัน และประสาทแพทย์ชาวฝรั่งเศสโจเซ็ฟ บาบินสกี
อาการนี้พบมากที่สุดในคนไข้โรคหลอดเลือดสมอง แต่ก็พบในคนไข้ที่มีความบาดเจ็บที่ศีรษะด้วย นักประสาทวิทยาแม็คโดนัลด์ คริชลีย์พรรณนาอาการนี้ไว้ว่า
ความผิดปกติในการทำหน้าที่ที่เกิดอย่างฉับพลันของสมองกลีบท้ายทอย ส่วนใหญ่ทำให้เกิดผลทางกายภาพและจิตภาพ
ที่ความสับสนทางจิตใจปรากฏอย่างเด่นชัด
ดังนั้น อาจจะเป็นเวลาหลายวันก่อนที่ญาติ ๆ หรือเจ้าหน้าที่พยาบาลจะสังเกตว่า คนไข้มองไม่เห็นอะไร
นี่ไม่ใช่เพียงแค่เพราะว่า คนไข้ไม่เล่าเองว่าตนมองไม่เห็น
แต่ว่า คนไข้กลับทำให้ผู้ที่อยู่ใกล้ ๆ เข้าใจผิดโดยมีพฤติกรรมและคำพูดเหมือนกับว่ามองเห็น
ถึงอย่างนั้น คนไข้จะเรียกความสนใจก็เมื่อเดินชนเฟอร์นิเจอร์ เดินสะดุดสิ่งของ และมีปัญหาในการไปในที่ต่าง ๆ
คนไข้อาจจะพยายามเดินผ่านกำแพงหรือประตูเพื่อที่จะไปสู่อีกห้องหนึ่ง
ความน่าสงสัยก็จะเพิ่มขึ้นเรื่อย ๆ เมื่อคนไข้เริ่มกล่าวถึงบุคคลและวัตถุต่าง ๆ ที่อยู่รอบ ๆ ตัว ทั้ง ๆ ที่บุคคลหรือสิ่งเหล่านั้นไม่ได้อยู่ในที่ใกล้
ดังนั้น คนไข้จึงปรากฏว่ามีอาการสองอย่าง คือ ภาวะเสียสำนึกความพิการและการกุเหตุความจำเสื่อม 
โดยที่อาการหลังมีอิทธิพลต่อทั้งการพูดต่อทั้งพฤติกรรม
ถ้าตั้งประเด็นว่าอาการที่พึ่งกล่าวถึงเป็นอาการตรงกันข้ามกับสภาวะเห็นทั้งบอด (blindsight) อาจจะทำให้เข้าใจเรื่องนี้ชัดเจนยิ่งขึ้น สภาวะเห็นทั้งบอดเป็นอาการที่ปรากฏต่อคนไข้ว่าไม่สามารถเห็นอะไรในส่วนหนึ่งของลานสายตา แต่ความจริงแล้ว กลับมี "การเห็น" ที่คนไข้สามารถนำข้อมูลไปใช้ได้จริง ๆ
สาเหตุที่คนไข้ Anton-Babinski syndrome ปฏิเสธการมองไม่เห็นนั้นยังไม่ชัดเจน แม้ว่าจะมีทฤษฏีหลายอย่าง
สมมุติฐานหนึ่งก็คือ ความเสียหายต่อคอร์เทกซ์สายตาทำให้ไม่มีการสื่อสารระหว่างระบบสายตากับระบบภาษาในเขตอื่น ๆ ของสมอง
คือ มีภาพที่เห็นทางตาจริง ๆ แต่สมองไม่สามารถทำการแปลผล ระบบภาษาจึงต้องกุเรื่องที่จะอธิบายเรื่องของการเห็นนั้นขึ้น
Anton-Babinski syndrome ปรากฏในละครชุดเรื่องเฮาส์ เอ็ม.ดี. ในตอน "Euphoria ตอนหนึ่ง" และ "Euphoria ตอนสอง" แม้ว่าจะแสดงว่าอาการเกิดขึ้นเพราะโรคฝีในสมองจากอะมีบา (เยื่อหุ้มสมองและสมองอักเสบจากอะมีบาแบบปฐมภูมิ) ทั้ง ๆ ที่โรคนี้ไม่ได้ทำให้เกิด Anton-Babinski syndrome จริง ๆ
อาการนี้ปรากฏเป็นเรื่องเด่นในนวนิยายของรูปเปิรต์ ทอมสัน เรื่อง "The Insult" และมีการพูดถึงในนวนิยายวิทยาศาสตร์ของปีเตอร์ วัตตส์ เรื่อง "Blindsight"
อาการนี้เรียกว่า "Anton's Blindness" โดยเป็นคำอุปมาในหนังสือเกี่ยวกับวิกฤติเศรษฐกิจและผลต่อผู้บริโภคของราช พาเท็ล ชื่อว่า "The Value of Nothing"
ในภาพยนตร์ของลาร์ส วอน ทเรีย เรื่อง "Dogville" ตัวละครชื่อแจ็ค แม็คเคย์ ทำเหมือนกับเขาสามารถมองเห็นแต่แสดงอาการหลายอย่างที่ชี้ให้เห็นว่า มองไม่เห็น
Critchley, Macdonald, "The Divine Banquet of the Brain", Raven, New York, 1979
สนามกีฬาแห่งชาติ ฮัสซานัล โบลเกียห์
สนามกีฬาแห่งชาติ ฮัสซานัล โบลเกียห์ ตั้งอยู่ที่เมืองเบอรากัซในเขตปริมณฑลของกรุงบันดาร์เซอรีเบอกาวัน ประเทศบรูไน เริ่มก่อสร้างในปี พ.ศ. 2523 แล้วเสร็จในปี พ.ศ. 2526 ซึ่งเป็นสนามกีฬาขนาดใหญ่อันดับที่ 4 ของประเทศบรูไน
ในปี พ.ศ. 2542 สนามกีฬาแห่งนี้เป็นสนามกีฬาหลักของกีฬา ซีเกมส์ ครั้งที่ 20 ที่บรูไนเป็นเจ้าภาพ
พิธีเปิดการแข่งขันกีฬาซีเกมส์ในปี 1999 โดยมีประเทศอาเซียน 10 ประเทศในวันที่ 8 กันยายนและมีการจูดคบเพลิงที่มีกระถางคบเพลิงเหมือนสัญลักษณ์กีฬาซีเกมส์ครั้งที่ 20
Transverse temporal gyrus
Transverse temporal gyrus (แปลว่า รอยนูนสมองกลีบขมับแนวขวาง, พหูพจน์ gyri, มีชื่ออื่นว่า , Heschl's convolutions, )
อยู่ในคอร์เทกซ์การได้ยินปฐมภูมิ (primary auditory cortex) ที่ฝังอยู่ในร่องข้างของสมองมนุษย์
เป็นส่วนของเขตบร็อดแมนน์ 41
เป็นเปลือกสมองเขตแรกที่แปลผลข้อมูลที่ได้จากการได้ยิน
โดยกายวิภาคแล้ว transverse temporal gyri มีลักษณะพิเศษกว่ารอยนูนอื่น ๆ เพราะว่านอนไปตามแนวขวางสู่ด้านใน (medial) ของสมอง
แทนที่จะนอนไปตามแนวหน้าหลังเหมือนกับรอยนูนอื่น ๆ ในสมองกลีบขมับ
โดยการสร้างภาพในสมองโดยวิธี fMRI ได้พบการทำงานใน transverse temporal gyri ในขณะที่มีการแปลผลการได้ยินเกี่ยวกับความทุ้มแหลมและเกี่ยวกับความหมาย
ชื่ออีกชื่อหนึ่งของรอยนูนว่า Heschl's gyri เป็นชื่อตั้งตามชื่อของนักกายวิภาคชาวออสเตรียชื่อว่า Richard L. Heschl
ฟันเฟือง
ฟันเฟือง,เฟือง() หรือที่เราเรียกทับศัพท์ว่า “เกียร์ (Gear)” ตามภาษาต้นฉบับนั้นเป็นที่รู้จักและใช้ประโยชน์กันมานานแล้ว โดยเฉพาะยุคปัจจุบัน ในงานต่าง ๆ ที่เกี่ยวกับเครื่องจักรและกลไกคงจะหลีกหนีการใช้เฟืองไปไม่พ้น เราอาจจะรู้จักรูปร่างภายนอกของเฟืองกันเป็นอย่างดี แต่สำหรับรายละเอียดที่ลึกลงไปกว่านั้นแล้ว น้อยคนที่จะรู้จักอย่างถ่องแท้
เฟือง (Gear) เป็นเครื่องกลที่ทำงานโดยการหมุน เป็นที่รู้จักกันมานานแล้ว คาดว่าตั้งแต่ยุคที่มนุษย์เริ่มมีอารยธรรมและคิดประดิษฐ์เครื่องมือเครื่องใช้ขึ้นมา เฟืองก็เป็นชิ้นส่วนหนึ่งที่ถูกมนุษย์ทำขึ้นมา โดยเริ่มต้นที่เฟืองไม้ในยุคโบราณ แต่สำหรับเฟืองสมัยใหม่นั้นเพิ่งมีการปรับปรุงและเปลี่ยนแปลงลักษณะดังที่เราเห็นเมื่อไม่กี่ร้อยกว่าปีที่ผ่านมา เฟืองทำขึ้นมาเพื่อวัตถุประสงค์ในการ ใช้สำหรับการส่งกำลังในลักษณะของแรงบิด (Torque) โดยการหมุนของตัวเฟืองที่มีฟันอยู่ในแนวรัศมี โดยการส่งกำลังจะสามารถเกิดขึ้นได้ก็ต่อเมื่อมีฟันเฟืองตั้งแต่สองตัวขึ้นไป
http://thailandindustry.com/guru/view.php?id=13479&section=9&rcount=Y
การพิสูจน์เชิงคณิตศาสตร์
ในคณิตศาสตร์ การพิสูจน์เชิงคณิตศาสตร์ () คือการแสดงให้เห็นว่า ถ้าหากประพจน์ (หรือในบางกรณีเป็นสัจพจน์) บางอย่างเป็นจริงแล้ว ประพจน์ทางคณิตศาสตร์เป็นผลจากสมมุติฐานดังกล่าวที่จะต้องเป็นจริงด้วย เราจะเห็นได้ว่าการพิสูจน์เป็นการให้เหตุผลเชิงนิรนัย (deductive reasoning) มากกว่าที่จะเป็นการให้เหตุผลเชิงอุปนัย (inductive reasoning) หรือได้จากการวิพากษ์เชิงประจักษ์ หรือ ได้โดยจากประสบการณ์หรือการทดลอง (empirical argument) การพิสูจน์เชิงคณิตศาสตร์นั้น ต้องแสดงให้เห็นให้ได้ว่าประพจน์ที่เรากำลังพิสูจน์นั้นต้องเป็นจริงในทุกกรณี ซึ่งในกรณีที่ง่ายที่สุดอาจทำได้โดยการจำแนกให้เห็นทุกกรณีที่เป็นไปได้ และแสดงให้เห็นแต่ละกรณีนั้นเป็นจริงอย่างไร ไม่ใช่เพียงแค่แจกแจงแต่กรณีที่เราสามารถยืนยันได้เท่านั้น ในทางกลับกัน ประพจน์ที่ถูกเชื่อกันว่าเป็นจริง โดยที่เรายังหาวิธีพิสูจน์ไม่ได้เราเรียก ประพจน์เช่นนี้ว่า ข้อความคาดการณ์ () เช่น ข้อความคาดการณ์ของโกลด์บาค (Goldbach's conjecture) และ สมมุติฐานของรีมันน์ (Riemann hypothesis) เป็นต้น
การพิสูจน์นั้นใช้ประโยชน์จากตรรกศาสตร์ซึ่งมักเป็นภาษาที่รัดกุมแต่ในบางครั้งก็มักจะใช้ภาษาที่เกิดขึ้นตามธรรมชาติเพื่อการสื่อสารหรือ ภาษาธรรมชาติ (natural language) ในการอธิบายด้วยซึ่งก่อให้เกิดความกำกวม
การพิสูจน์ตรง ข้อสรุปได้จากนำผลลัพธ์จากสัจพจน์ นิยาม และทฤษฎีบทก่อนหน้า การพิสูจน์ตรงใช้ยืนยันว่าผลรวมของจำนวนเต็มคู่สองจำนวนเป็นจำนวนคู่
การพิสูจน์นี้ใช้นิยามจำนวนเต็มคู่ สมบัติของการปิดของจำนวนเต็มภายใต้การบวกและการคูณ และ สมบัติการแจกแจง
การพิสูจน์โดยการอุปนัยไม่เหมือนกับการให้เหตุผลแบบอุปนัยเชิงตรรกศาสตร์ แม้ว่าแนวคิดรวบยอดจะคล้ายกัน การพิสูจน์แบบนี้ มีการพิสูจน์ "ขั้นฐาน" หนึ่งประพจน์ และพิสูจน์ "กฎการอุปนัย" ที่กล่าวว่า"ถ้า"กรณีใดกรณีหนึ่งเป็นจริง"แล้ว"กรณีอื่นก็เป็นจริง เมื่อใช้กฎการอุปนัยซ้ำหลายครั้ง จาก "ขั้นฐาน" ที่พิสูจน์แยกกัน นำมาพิสูจน์กรณีอื่น ๆ เป็นอนันต์กรณี เพราะว่าขั้นฐานเป็นจริง กรณีอื่น ๆ อีกอนันต์กรณีก็ต้องเป็นจริง แม้ว่าเราไม่สามารถพิสูจน์กรณีทั้งหมดโดยตรงได้ เพราะมีเป็นอนันต์ ส่วนหนึ่งของการอุปนัยคือ Infinite descent สามารถใช้พิสูจน์ความเป็นอตรรกยะของ √2
การใช้งานโดยทั่วไปโดยอุปนัยเชิงคณิตศาสตร์คือพิสูจน์ว่าสมบัติอย่างหนึ่งที่เป็นจริงกับจำนวนหนึ่งเป็นจริงกับจำนวนนับทุกจำนวน:
ให้ } เป็นเซตของจำนวนนับ และ เป็นข้อความทางคณิตศาสตร์ที่มีจำนวนนับ เป็นสมาชิกของ ที่
เช่น เราสามารถพิสูจน์ว่าจำนวนนับทุกจำนวนในรูป เป็นจำนวนคี่ :
ภาษาอังกฤษนิยมใช้คำว่า "proof by induction" หมายถึงการอุปนัยเชิงคณิตศาสตร์มากกว่า "proof by mathematical induction"
โรงเรียนเมืองพลพิทยาคม
โรงเรียนเมืองพลพิทยาคม (Muangphonpittayakom School) อักษรย่อ (ม.พ.ค.) เป็นโรงเรียนมัธยมศึกษาขนาดใหญ่พิเศษ ประเภทสหศึกษา เปิดสอนในระดับมัธยมศึกษาตอนต้นและระดับมัธยมศึกษาตอนปลาย สังกัด องค์การบริหารส่วนจังหวัดขอนแก่น ตั้งอยู่ เลขที่ 123 ถนนเมืองพล-แวงน้อย ตำบลลอมคอม อำเภอพล จังหวัดขอนแก่น
"โรงเรียนเมืองพลพิทยาคม" ได้รับการประกาศจัดตั้งให้เป็นโรงเรียนมัธยมศึกษาตอนต้นสายสามัญ ตามประกาศของกระทรวงศึกษาธิการว่าด้วยการตั้งโรงเรียนรัฐบาล ลงวันที่ 7 เมษายน 2514 ให้ชื่อว่า โรงเรียนเมืองพลพิทยาคม ให้รับนักเรียน 2 ห้องเรียน ห้องเรียนละ 45 คน รวม 90 คน โรงเรียนยังไม่ได้รับงบประมาณก่อสร้างอาคารเรียนจึงได้อาศัยเรียนที่ สังกัด โรงเรียนเทศบาลพลประชานุกูล ทางราชการแต่งตั้งให้นายชวลิต สุวรรณี ครูโรงเรียนพล รักษาการในตำแหน่งครูใหญ่กรมสามัญศึกษาได้แต่งตั้ง นายประยูร สมบัติธีระ ครูใหญ่โรงเรียนมุกดาหาร จังหวัดนครพนม มาดำรงตำแหน่งครูใหญ่รับมอบงานเมื่อวันที่ 4 สิงหาคม 2514 และได้ย้ายนักเรียน มาเรียน ที่อาคารชั่วคราว ตำบลลอมคอม ณ สถานที่ที่เป็นที่ตั้งของโรงเรียนปัจจุบันแมื่อวันที่16 พฤษภาคม 2515 ซึ่งเป็นที่ดินสาธารณประโยชน์บ้านหนองอรุณ มีราษฎรในชุมชนอำเภอพลร่วมบริจาคที่ดินด้านทิศตะวันออกให้อีก ได้แก่ นายกั้ง อิสสระพงศ์ นางปิ่น กุศลเลิศจริยา และนายเดชลี้วาระ คนละประมาณ 1 ไร่ ปัจจุบันโรงเรียนมีเนื้อที่ทั้งสิ้น 119 ไร่ 1 งาน 9 ตารางวา  ความเชื่อของไทย! style="background: #DCDCDC; color:black;"| รายนาม
! style="background: #DCDCDC; color:black;"| ตำแหน่ง
http://web2012.mpk.ac.th/modules.php?name=Content&pa=showpage&pid=5
ตูอิฮาอะตากาเลาอา
ราชวงศ์ตูอิฮาอะตากาเลาอา () เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิกาโนกูโปลู ราชวงศ์ตูอิฮาอะตากาเลาอาสถาปนาขึ้นโดยพระเจ้าเกาอูลูโฟนูอาตูอีโตงาพระองค์ที่ 24 โดยแต่งตั้งพระอนุชาของพระองค์คือเจ้าชายโมอูงาโมตูอาขึ้นเป็นตูอิฮาอะตากาเลาอาพระองค์แรก ราชวงศ์นี้ตั้งขึ้นเพื่อช่วยเหลือตูอีโตงาบริหารราชการแผ่นดินและปกป้องตูอีโตงาจากการถูกลอบปลงพระชนม์ซึ่งเกิดขึ้นมายาวนานหลายรัชกาล อย่างไรก็ตามในเวลาต่อมาราชวงศ์ตูอิฮาอะตากาเลาอาเริ่มมีบทบาททางการปกครอง โดยลดอำนาจตูอีโตงาลงและเนรเทศตูอีโตงาหลายพระองค์ไปอยู่ซามัวเพื่อสร้างฐานอำนาจของตน ในช่วงต้นของคริสต์ศตวรรษที่ 17 ราชวงศ์ตูอิฮาอะตากาเลาอาได้ตั้งตำแหน่งตูอิกาโนกูโปลูเพื่อช่วยเหลือในการบริหารราชการของจักรวรรดิ โดยพระเจ้าโมอูงาโอโตงา ตูอิฮาอะตากาเลาอาพระองค์ที่ 6 แต่งตั้ง เจ้าชายงาตา พระราชโอรสองค์แรกของพระองค์อันประสูติแด่พระชายาชาวซามัวขึ้นเป็นตูอิกาโนกูโปลูพระองค์แรก ซึ่งในระยะเวลาต่อมาราชวงศ์ตูอิกาโนกูโปลูจะมีอำนาจเหนือราชวงศ์ตูอิฮาอะตากาเลาอา
การสืบราชสมบัติในราชวงศ์ตูอิฮาอะตากาเลาอาจะไม่ได้สืบต่อจากพ่อสู่ลูกเหมือนกับตูอีโตงาและตูอิกาโนกูโปลู แต่สืบทอดผ่านการคัดสรรสมาชิกในราชวงศ์ที่ได้รับการยอมรับมากที่สุดให้ขึ้นเป็นตูอิฮาอะตากาเลาอาพระองค์ต่อไป
โฟอา
โฟอา เป็นเกาะและอำเภอของเขตการปกครองฮาอะไปในประเทศตองงา ตั้งอยู่ทางเหนือของนูกูอะโลฟาเมืองหลวงของประเทศ โฟอามีการเชื่อมต่อทางถนนกับเกาะลิฟูกา ซึ่งเป็นเกาะหลักของเขตการปกครองฮาอะไป โดยโฟอาอยู่ห่างจากลิฟูกา 640 กิโลเมตร โฟอามีพื้นที่ 13.39 ตารางกิโลเมตร ในปี ค.ศ. 2006 โฟอามีประชากรทั้งสิ้น 1,485 คน ซึ่งเพิ่มขึ้นจากปี ค.ศ. 1996 ที่มีประชากรทั้งสิ้น 1,434 คน
ทิ้งทองหู
ทิ้งทองหู ( Jack) เป็นพืชในวงศ์ Gesneriaceae เป็นไม้เลื้อย มีขนละเอียดขึ้นตามกิ่ง แผ่นใบด้านล่าง ก้านดอก กลีบเลี้ยงและกลีบดอกด้านนอก แผ่นใบหนา เห็นเส้นใบไม่ชัดเจน ดอกช่อ มีริ้วประดับรูปไข่ กลีบเลี้ยงสีม่วงน้ำตาลอมเขียวกลีบดอกสีแดงสด ด้านในมีสีเหลืองแซม ผลแบบแห้งแตก มีเมล็ดขนาดเล็กจำนวนมาก มีปุ่มกระจาย มีรยางค์รูปเส้นด้ายทั้งสองด้าน ในไทยพบเฉพาะทางภาคใต้ กระจายพันธุ์ตั้งแต่คาบสมุทรมลายูจนถึงเกาะบอร์เนียว
http://web3.dnp.go.th/botany/plantdetail.aspx?monthno=201306&smonthname=June&slanguage=thai
หม่อมหลวงนวลผ่อง เสนาณรงค์
ท่านผู้หญิงนวลผ่อง เสนาณรงค์ (12 กุมภาพันธ์ พ.ศ. 2472 - 28 กุมภาพันธ์ พ.ศ. 2540) (นามเดิม:หม่อมหลวงนวลผ่อง สนิทวงศ์) เป็นธิดาของ พลตรี หม่อมสนิทวงศ์เสนี (หม่อมราชวงศ์ตัน สนิทวงศ์) กับท่านผู้หญิงแผ้ว สนิทวงศ์เสนี นามเดิมของท่านผู้หญิง คือ หม่อมหลวงนวลผ่อง สนิทวงศ์ สมรสกับ พลเอกแสวง เสนาณรงค์ เมื่อปี พ.ศ. 2497 มีบุตร ธิดา รวม 3 คน คือ
ท่านผู้หญิงนวลผ่อง ถึงแก่อนิจกรรม เมื่อปี 2540 สิริอายุ 68 ปี
ท่านผู้หญิงนวลผ่อง ได้รับใช้ใต้เบื้องพระยุคลบาทสมเด็จพระนางเจ้าสิริกิติ์ พระบรมราชินีนาถในตำแหน่งผู้อำนวยการกองหารายได้ สภากาชาดไทย ช่วยเหลืองานด้านอื่นๆ ของสภากาชาดไทย อาทิ เป็นกรรมการวางแผนและพัฒนา และกรรมการจัดการทรัพย์สิน ได้รับรางวัลบุคคลดีเด่นของชาติ ปี พ.ศ. 2539 สาขาเผยแพร่เกียรติภูมิของไทยจากสำนักงานคณะกรรมการเอกลักษณ์ของชาติ และเป็นนายกคนแรกของสมาคมศิษย์เซนต์ฟรังซีสซาเวียร์ คอนแวนต์
วงศ์ว่านไก่แดง
วงศ์ว่านไก่แดง หรือ () เป็นวงศ์ของพืชมีดอกที่มีสมาชิกประมาณ 150 สกุลและประมาณ 3,200 สปีชีส์ในเขตร้อนของโลกเก่าและโลกใหม่ หลายสปีชีส์มีดอกสีสดใสและใช้เป็นไม้ประดับ
กิฟอินทูมี
กิฟอินทูมี () เป็นเพลงที่ 10 ของอัลบั้มไมเคิล แจ็กสันกับสแลชในปี ค.ศ. 1991 "Dangerous" วางจำหน่ายเมื่อ 15 กุมภาพันธ์ ค.ศ. 1993
ลานา
แคทเทอรีน จอย "ซีเจ" เพอร์รี (Catherine Joy "C.J." Perry) เกิด 24 มีนาคม ค.ศ. 1985 นักแสดงและนักมวยปล้ำอาชีพหญิงชาวอเมริกัน ปัจจุบันเซ็นสัญญากับWWEในชื่อ ลานา (Lana) เป็นภรรยาของรูเซฟ
ตูอิกาโนกูโปลู
ราชวงศ์ตูอิกาโนกูโปลู () เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิฮาอะตากาเลาอา ราชวงศ์ตูอิกาโนกูโปลูสถาปนาขึ้นโดยพระเจ้าโมอูงาโอโตงาตูอิฮาอะตากาเลาอาพระองค์ที่ 6 โดยแต่งตั้งพระราชโอรสของพระองค์ซึ่งมีพระราชมารดาเป็นชาวซามัวคือเจ้าชายงาตาขึ้นเป็นตูอิกาโนกูโปลูพระองค์แรก ราชวงศ์นี้ตั้งขึ้นเพื่อช่วยเหลือตูอิฮาอะตากาเลาอาบริหารราชการแผ่นดิน อย่างไรก็ตามในเวลาต่อมาราชวงศ์ตูอิกาโนกูโปลูเริ่มมีบทบาททางการปกครองมากขึ้น เห็นได้จากการที่ตูอีโตงาต้องอภิเษกสมรสเจ้าหญิงจากราชวงศ์ตูอิกาโนกูโปลูแทนที่จะมาจากตูอิฮาอะตากาเลาอา ในช่วงปลายจักรวรรดิตูอีโตงาเกิดการแตกแยกขึ้นระหว่างราชวงศ์และผู้ปกครองท้องถิ่นต่างๆ ซึ่งในท้ายที่สุดพระเจ้าเตาฟาอาเฮาจากราชวงศ์ตูอิกาโนกูโปลูสามารถรวบรวมดินแดนที่แตกแยกให้เป็นหนึ่งเดียวได้อีกครั้งและสถาปนาราชอาณาจักรตองงาขึ้น ในปัจจุบันตูอิกาโนกูโปลูเป็นราชวงศ์ที่ปกครองประเทศตองงาในนามราชวงศ์ตูปู พระมหากษัตริย์พระองค์ปัจจุบันของราชวงศ์นี้คือสมเด็จพระราชาธิบดีตูปูที่ 6
โลกบ้องแบ๊วของแมวตัวกลม
โลกบ้องแบ๊วของแมวตัวกลม () เป็นการ์ตูนญี่ปุ่น แต่งเรื่องและเขียนภาพโดย รู ทาสึกิ เป็นเรื่องราวเกี่ยวกับชีวิตประจำวันของแมวตัวกลมชื่อโปโยะ และครอบครัวซาโต้ที่เลี้ยงโปโยะ ได้รับการดัดแปลงเป็นภาพยนตร์การ์ตูนโทรทัศน์ในเดือนมกราคม พ.ศ. 2555
ในประเทศไทย โลกบ้องแบ๊วของแมวตัวกลมได้รับลิขสิทธิ์หนังสือการ์ตูนโดยสำนักพิมพ์เซนชู พับลิชชิ่ง
ตัวละครหลัก
ตัวละครรอง
โปโยะเป็นแมวจรจัดในสถานบันเทิงแห่งหนึ่งซึ่งคืนหนึ่งโมเอะซึ่งดื่มหนักจนเมาก็มาพบเข้าและฟุบหลับบนตัวโปโยะจนถึงเช้า พอโมเอะตื่นขึ้นจึงพบว่าสิ่งที่ตนนอนทับนั้นไม่ใช่หมอนแต่ดันเป็นแมวตัวกลมไปได้เสียนี่ เห็นดังนั้นแล้วโมเอะจึงเก็บโปโยะกลับมาเลี้ยงที่บ้านทันที
โนรางามิ เทวดาขาจร
โนรางามิ เทวดาขาจร () เป็นการ์ตูนญี่ปุ่น แนวแฟนตาซี แต่งเรื่องและเขียนภาพโดย อาจารย์ อาดาจิโทกะซึ่ง อาจารย์ อาดาจิโทกะ เคยวาดภาพให้กับเรื่อง ของอาจารย์ ทาดาชิ คาวาชิมะ มาก่อน เริ่มตีพิมพ์ในนิตยสารโชเน็นแมกกาซีนรายเดือนตั้งแต่วันที่ 6 ธันวาคม พ.ศ. 2553 ได้รับการดัดแปลงเป็นภาพยนตร์การ์ตูนโทรทัศน์โดยสตูดิโอโบนส์ในเดือนมกราคม พ.ศ. 2557 เป็นเรื่องราวเกี่ยวกับเทพเจ้านามว่ายาโตะ เทพเจ้าเร่ร่อนที่ต้องการมีศาลเจ้าเป็นของตัวเอง
ในประเทศไทย โนรางามิ เทวดาขาจร'ได้รับลิขสิทธิ์หนังสือการ์ตูนโดยสำนักพิมพ์วิบูลย์กิจ
ยาโตะ (Yato)
เทพเจ้าเร่ร่อน หนุ่มรูปงามหล่อดูดีแต่ชอบใส่เสื้อวอร์มเก่าๆกับผ้าผันคอขนบุกปุย ภายนอกเขาเหมือนเด็กหนุ่มอายุ20 ซึ่งจริงๆเขามีอายุร่วม1,000ปี ไม่มีศาลเจ้าเป็นของตนเอง เขาจึงรับจ้างทำงานทุกอย่าง เพื่อที่จะหาเงินมาสร้างศาลเจ้าเป็นของตนเอง โดยแปะเบอร์โทรศัพท์ไว้ตามสถานที่ต่างๆ เพื่อว่าเวลามีคนมีเรื่องเดือดร้อนจะได้โทรหาเขา แล้วให้เขาช่วยแก้ไขความเดือดร้อนนั้นให้ เพื่อแลกกับค่าตอบแทนเป็นเงิน 5 เยน
อิคิ ฮิโยริ (Iki Hiyori)
เด็กสาวอายุ 15ปี นักเรียนมัธยมต้น ผู้ชื่นชอบศิลปะการต่อสู้ แต่ด้วยความหวังดีของเธอที่ได้เข้าไปช่วยยาโตะที่กำลังจะถูกรถชน จนตัวเองต้องกลายเป็นมนุษย์กึ่งภูต สามารถถอดวิญญาณเดินทางไปๆมาๆ ระหว่างโลกมนุษย์ และโลกอื่นๆได้ เพื่อหาทางแก้ไขให้กลับมาเป็นมนุษย์ดั่งเดิม เธอจึงต้องเข้าไปเกี่ยวข้องกับยาโตะ และยูคิเนะ อย่างช่วยไม่ได้ ซึ่งทำให้ทั้งสามคนต้องต่อสู้และทำงานร่วมกัน ภายหลังยาโตะได้หาทางช่วยโดยการตัดสายสัมพันธ์แต่ฮิโยริไม่ต้องการเธอบอกว่าต้องการอยู่กับยาโตะให้มากกว่านี้
ยูคิเนะ (Yukine)
เด็กหนุ่มอายุ 14 ปี อาวุธเทพของยาโตะ ในขณะที่วิญญาณของยูคิเนะกำลังล่องลอยอยู่ ยาโตะก็ได้เลือกเขามาเพื่อเป็นอาวุธประจำตัว และเมื่อยาโตะพูดว่า "เซทสึคิ"ยูคิเนะจะเปลี่ยนรูปร่างจากเด็กหนุ่มกลายร่างเป็นดาบสีเงินเพื่อเป็นอาวุธให้กับยาโตะทันที
=เทพเจ้า=
เจ็ดเทพแห่งโชคลาภ 
เทพแห่งสวรรค์
เทพอื่นๆ
หนึ่งในเจ็ดเทพโชคลาภที่มนุษย์ทั่วไปรู้จัก เธอเป็นเทพนักรบสุดแข็งแกร่ง น่าเกรงขามและเป็นคู่ปรับกับยาโตะ บิชาม่อนมีอาวุธเทพมากมายให้เลือกใช้เหมือนกับคลังแสงเคลื่อนที่
คาซึมะ (Kazuma)
หนึ่งในอาวุธเทพของบิชาม่อน เป็นคนฉลาด รอบครอบ คาซึมะทำหน้าที่เป็นเหมือนเรดาร์จับความเคลื่อนไหว และทิศทางของฝ่ายตรงข้ามให้กับบิชาม่อน
หนึ่งในเจ็ดเทพโชคลาภ เขาเป็นคนที่ไม่มีซึงอารมณ์ขัน อีกทั้งยังเป็นเทพแห่งชาวประมง ปรากฏตัวครั้งแรกโดยเสนอซื้อยูคิเนะ 
หนึ่งในเจ็ดเทพโชคลาภ เทพโอคุนินุชิมีลุคเป็นคุณลุงที่ออกแนวยากูซ่า แต่แม้ภายนอกจะดูโหดเทพโอคุนินุชิเป็นทาสกระต่ายอินาบะ (因幡うさぎ)
หนึ่งในเจ็ดเทพโชคลาภที่มนุษย์ทั่วไปรู้จัก แต่สำหรับเทพด้วยกันแล้วเธอคือ... เทพยาจก แถมยังทำแต่เรื่องวุ่นวาย และก่อให้เกิดความเสียหายซะเป็นส่วนใหญ่ โคฟุคุเป็นคนสวย และนิสัยดีเข้ากับคนง่าย เธอป็นเพื่อนสนิทที่พึ่งพาได้และรู้จักกับยาโตะมานานแล้ว
ไดโคคุ (Daikoku)
อาวุธเทพโคฟุคุ มองภายนอกท่าทางน่าเกรงขาม แต่ในความเป็นจริงแล้วเขาเป็นคนรักเด็กและ นิสัยเรียบง่าย เมื่อโคฟุคุพูดว่า "โคซึกิ" ไดโคคุจะเปลี่ยนรูปร่างเป็นพัดเพื่อเป็นอาวุธให้กับโคฟุคุ ถือว่าเป็นอาวุธเทพที่ทรงพลังมาก
เทพเจ้าแห่งวิชาความรู้ ที่มนุษย์ทั่วไปให้ความเคารพนับถือ รวมไปถึงเทพเจ้าด้วยกันอีกด้วย เป็นคนมีบุคลิกและอัธยาศัยดี เขารู้จักกับยาโตะมานาน ในบางครั้งก็ให้ยาโตะช่วยทำงานแทนให้
ฮิอิโระ
ประนอม รัชตพันธุ
คุณหญิงประนอม รัชตพันธ์ ต.ม., ต.จ., จ.ช. บุคคลผู้ทำคุณประโยชน์ อดีตกรรมการสโมสรอาสากาชาด สมัยสงครามอินโดจีน และสมัยสงครามโลก ครั้งที่ 2 อดีตกรรมการสมาคมสตรีไทย ในพระบรมราชินูปถัมภ์ และอดีตกรรมการสภาสังคมสงเคราะห์แห่งประเทศไทย ในพระบรมราชูปถัมภ์
คุณหญิงประนอม รัชตพันธุ เป็นธิดาของ ร้อยเอก หลวงรณฤทธิวิชัย (ถาวร จุณณะเวส) และนางเนียน รณฤทธิพิชัย สกุลเดิม จันทรางศุ เกิดเมื่อวันที่ 1 ตุลาคม พ.ศ. 2457 ที่จังหวัดอุบลราชธานี มีพี่น้องทั้งหมด 8 คน คือ
คุณหญิงประนอม รัชตพันธุ สมรสกับ นายเฟื่อง รัชตพันธุ ป.ช.,ม.ว.ม.,ท.จ.(2455-2556:100 ปี) มีบุตร 1 คน คือ
หลังจากสมรส คุณหญิงประนอม รัชตพันธุ ได้ย้ายติดตามสามีซึ่งรับราชการเป็นอัยการไปหลายจังหวัด เช่น ฉะเชิงเทรา พัทลุง เพชรบุรี นครปฐม และนครศรีธรรมราช ฯลฯ พร้อมทั้งบำเพ็ญประโยชน์เพื่อสาธารณะต่าง ๆ ตลอดชีวิตของคุณหญิง มีโอกาสได้บำเพ็ญประโยชน์แก่ประเทศชาติมากมาย เช่น สงครามอินโดจีน ที่อำเภอวัฒนานคร และสงครามโลก ครั้งที่ 2 โดยปฏิบัติหน้าที่ในฐานะอาสากาชาด ดูแลทหารบาดเจ็บที่พักฟื้นที่สถานทูตอังกฤษและฝ่ายกองเสบียง คุณหญิงได้ปฏิบัติหน้าที่ในกองอาสากาชาดตั้งแต่นั้นเป็นต้นมา จนได้รับแต่งตั้งเป็นกรรมการสโมสรอาสากาชาด ในขณะเดียวกันได้ปฏิบัติหน้าที่ในฐานะกรรมการสมาคมสตรีไทย ในพระบรมราชินูปถัมภ์ และสภาสังคมสงเคราะห์แห่งประเทศไทย ในพระบรมราชูปถัมภ์ มาตลอดหลายปี ในช่วงการปฏิบัติงานท่านเป็นที่เคารพรักและเชื่อถือของเพื่อน ๆ และน้อง ๆ ผู้ร่วมงาน ผลงานที่โดดเด่น ได้แก่ การปฏิบัติหน้าที่เป็นตัวแทนของกองอาสากาชาด รับสนองพระบรมราชโองการให้ไปปฏิบัติหน้าที่ที่ค่ายเขาล้าน อำเภออรัญประเทศ ซึ่งเป็นค่ายผู้อพยพชาวเขมร ที่เป็นโครงการในพระราชดำริและดำเนินการของสมเด็จพระนางเจ้าฯ พระบรมราชินีนาถ การปฏิบัติหน้าที่รับใช้ถวายงานร่วมกับข้าราชการในพระองค์ อาทิเช่น ท่านผู้หญิงสุประภาดา เกษมสันต์ และท่านผู้หญิงยุพา อายุรกิจโกศล คุณหญิงได้ปฏิบัติภารกิจด้วยความขยันขันแข็ง และได้รับความไว้วางใจให้ปฏิบัติงานสำคัญหลายอย่าง ความทราบถึงฝ่าละอองธุลีพระบาท ได้ทรงพระกรุณาโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้นจตุตถจุลจอมเกล้า (จ.จ.) เมื่อ พ.ศ. 2525 ยังความซาบซึ้งในพระมหากรุณาธิคุณอย่างหาที่สุดมิได้ และใน พ.ศ. 2549 ได้รับพระกรุณาโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า (ต.จ.) คุณหญิงได้หยุดปฏิบัติภารกิจต่าง ๆ เมื่ออายุ 85 ปี อานิสงส์จากการที่ท่านประกอบกุศลมาตลอดชีวิตทำให้ท่านมีสุขภาพแข็งแรง มีความจำดีและสามารถช่วยเหลือตัวเองได้เป็นอย่างดีตลอดมา
เมื่อเวลาเช้าของวันที่ 30 ธันวาคม พ.ศ. 2556 คุณหญิงประนอม รัชตพันธุ มีอาการหายใจไม่สะดวก และเข้ารับการรักษาที่โรงพยาบาลวิชัยยุทธเป็นการด่วน แพทย์พบว่าท่านมีอาการหัวใจรั่ว และปอดบวม จนเมื่อวันที่ 17 มกราคม พ.ศ. 2557 คุณหญิงได้จากไปอย่างสงบด้วยโรคหัวใจล้มเหลว และได้กราบถวายบังคมลาถึงแก่กรรม เมื่อเวลา 00.15 น. รวมสิริอายุได้ 99 ปี 3 เดือน 16 วัน และได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงอาบศพ และพระราชทานหีบกุดั่น พร้อมเครื่องเกียรติยศประกอบศพ และพระราชทานเพลิงศพ ณ เมรุวัดมกุฏกษัตริยาราม เขตพระนคร กรุงเทพมหานคร เมื่อวันที่ 22 มกราคม พ.ศ. 2557 เวลา 17.00 น.
แมกซ์เวลล์ เทรเวอร์
แมกซ์เวลล์ เทรเวอร์ () เป็นนักจักรยานชาวอินเดีย ซึ่งถือเป็นนักจักรยานที่ยอดเยี่ยมที่สุดของประเทศอินเดีย เทรเวอร์เป็นผู้ครองสถิติของประเทศ โดยชนะเหรียญรางวัลกว่า 250 เหรียญและเป็นแชมป์จักรยานลู่ของประเทศสิบเอ็ดสมัย
แมกซ์เวลล์ เทรเวอร์ เกิดในครอบครัวเชื้อสายแองโกลอินเดีย โดยเขาเป็นหนึ่งในพี่น้องที่มีอยู่ทั้งหมดหกคน สี่คนเอาดีทางกีฬาจักรยานซึ่งได้เป็นตัวแทนรัฐอานธรประเทศและเป็นตัวแทนของประเทศหลายต่อหลายครั้ง นอกจากนี้ยังได้รับแรงบันดาลใจโดยเพรสตัน ทัลลี ซึ่งเป็นนักจักรยานระดับนานาชาติ ความสนใจในกีฬาของเทรเวอร์ได้รับการจุดประกายโดยพี่ชายของเขาที่มีชื่อว่า เกล็น ซึ่งเป็นนักจักรยานระดับนานาชาติในคริสต์ทศวรรษ 1970 ด้วยการฝึกฝนร่วม 8–10 ชั่วโมงของทุกวัน และได้รับการฝึกสอนโดยมุมตัซ อาเหม็ด ซึ่งเป็นผู้ฝึกสอนในระดับรัฐ ผู้ใช้ชีวิตในช่วงท้ายที่สหรัฐอเมริกา เทรเวอร์มีภรรยาและลูกทั้งหมดสามคน โดยลูกคนหนึ่งที่ได้รับการฝึกสอนจากเขา ได้ชนะการแข่งขันในระดับเยาวชนของประเทศและชนะอันดับสามในการแข่งขันชิงชนะเลิศของภาคใต้
การรุกของเทรเวอร์สู่การแข่งจักรยานได้เริ่มขึ้นใน ค.ศ. 1980 โดยในปีนั้น เขาได้ชนะการแข่งทั้งในระดับเยาวชนรวมถึงในรุ่นใหญ่ เขาได้เป็นตัวแทนของอินเดียในการแข่งขันเอเชียนเกมส์ที่เดลี (ค.ศ. 1982) และโซล (ค.ศ. 1986), จักรยานชิงแชมป์เอเชีย, ชิงแชมป์โลก และเฟรนด์ชิพเกมส์
หลังจากอำลาจากการเล่นกีฬา เทรเวอร์ได้ทำหน้าที่เป็นผู้ฝึกสอนทีมจักรยานรัฐอานธรประเทศและเป็นเลขานุการแห่งสมาคมจักรยานของรัฐ นอกจากนี้ เขายังมีส่วนร่วมในหลายกิจกรรม ดังเช่น การสนับสนุนวัฒนธรรมแองโกลอินเดีย และการรณรงค์ทางสังคม เช่น 'จักรยานในการทำงาน' หลังจากได้รับการไล่ตามโดยนักจักรยานรุ่นเยาว์ เทรเวอร์ก็ได้เริ่มการฝีกสอน และมีแผนที่จะเริ่มมีสถานศึกษาเป็นของตัวเอง
หม่อมเจ้ากุสุมา เกษมสันต์
หม่อมเจ้าหญิงกุสุมา เกษมสันต์ ประสูติวันที่ 24 พฤศจิกายน พ.ศ. 2422 เป็นพระธิดาลำดับที่ 7 ใน พระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ กับ หม่อมเจียม คชเสนี ธิดา สมิงอังวะมังสี (ทองคำ) คชเสนี ผู้เป็นหลานปู่เจ้าพระยามหาโยธา (พญาทอเรียะ) บุตร เจ้าพระยามหาโยธานราธิบดีศรีพิชัยณรงค์ (พญาเจ่ง) ต้นสกุล คชเสนี หม่อมเจ้าหญิงกุสุมา เกษมสันต์ ทรงมีพระนามอย่างลำลองในหมู่พระญาติว่า ท่านหญิงจุ่น ทรงเป็นพระพี่เลี้ยงใน สมเด็จพระมหิตลาธิเบศร อดุลยเดชวิกรม พระบรมราชชนก และทรงทำหน้าที่พระอภิบาลใน สมเด็จพระเจ้าพี่นางเธอ เจ้าฟ้ากัลยาณิวัฒนา, รัชกาลที่ 8 และ รัชกาลที่ 9 เมื่อครั้งทรงพระเยาว์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงแล่าถึงหม่อมเจ้าหญิงกุสุมาดังนี้
หม่อมเจ้าหญิงกุสุมาสิ้นชีพิตักษัยปี พ.ศ. 2477 สิริพระชนมายุ 55 ชันษา
โจโฉ (ภาพยนตร์ พ.ศ. 2555)
โจโฉ (, ) ภาพยนตร์จีนอิงประวัติศาสตร์ ดัดแปลงจากวรรณกรรมของจีนเรื่อง "สามก๊ก" นำแสดงโดย โจว เหวินฟะ รับบทเป็น โจโฉ กำกับการแสดงโดย เจ้าหลินซัน ออกฉายเมื่อวันที่ 26 กันยายน พ.ศ. 2555
เกิลส์เจเนอเรชันเวิลด์ทัวร์ เกิลส์แอนด์พีซ
เกิลส์เจเนอเรชันเวิลด์ทัวร์ เกิลส์แอนด์พีซ () เป็นทัวร์คอนเสิร์ตครั้งที่ 5 และเป็นเวิลด์ทัวร์คอนเสิร์ตครั้งแรกของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด ประกาศจัดอย่างเป็นทางการเมื่อเดือนเมษายน พ.ศ. 2556 และเริ่มแสดงเมื่อวันที่ 8 และ 9 มิถุนายน พ.ศ. 2556 ที่โซล ประเทศเกาหลีใต้ ก่อนจะทัวร์ไปตามเมืองต่าง ๆ ทั่วโลก
SM Entertainment ต้นสังกัดของโซนยอชิแดได้ประกาศการจัดเวิลด์ทัวร์คอนเสิร์ตครั้งนี้อย่างเป็นทางการเมื่อวันที่ 26 เมษายน พ.ศ. 2556 หลังจากสิ้นสุดการแสดงคอนเสิร์ต Girls & Peace Japan 2nd Arena Tour 5 วัน ทัวร์คอนเสิร์ตครั้งนี้จัดขึ้นที่เกาหลีใต้หลังจากคอนเสิร์ตครั้งล่าสุดคือ 2011 Girls' Generation Tour ถึง 2 ปี บัตรเข้าชมคอนเสิร์ตที่เกาหลีใต้ได้เปิดจำหน่ายเมื่อวันที่ 9 พฤษภาคม และในวันแถลงข่าวคอนเสิร์ต ได้แจ้งว่าคอนเสิร์ตครั้งนี้มีแผนการออกทัวร์คอนเสิร์ตในประเทศใหญ่เช่น สหรัฐอเมริกา รวมไปถึงประเทศในทวีปอเมริกาใต้
ในวันที่ 5 มิถุนายน ได้มีประกาศว่าโซนยอชิแดจะจัดคอนเสิร์ตรอบต่อไปที่กรุงไทเป ประเทศไต้หวันในวันที่ 20 และ 21 กรกฎาคม
ในวันที่ 2 สิงหาคม ได้มีการยืนยันว่าโซนยอชิแดจะจัดแสดงคอนเสิร์ตนี้ที่กรุงจาการ์ตา ประเทศอินโดนีเซีย ซึ่งถือเป็นครั้งแรกที่พวกเธอได้ไปแสดงคอนเสิร์ตที่อินโดนีเซีย โดยคอนเสิร์ตในอินโดนีเซียจะจัดขึ้นในวันที่ 14 กันยายน ก่อนจะทัวร์ต่อไปที่ประเทศสิงคโปร์ในวันที่ 12 ตุลาคม และที่ฮ่องกงในวันที่ 9 และ 10 พฤศจิกายน ต่อด้วยกรุงเทพมหานคร ประเทศไทยในวันที่ 11 มกราคม พ.ศ. 2557 และที่มาเก๊าในวันที่ 15 กุมภาพันธ์ พ.ศ. 2557
ทั้งนี้ แทยอน หัวหน้าวงได้กล่าวว่ามาเก๊าจะเป็นเมืองสุดท้ายของเวิลด์ทัวร์คอนเสิร์ตนี้ แต่เวิลด์ทัวร์คอนเสิร์ตครั้งต่อไปของพวกเธอจะเริ่มขึ้นเร็๋วๆนี้ ส่วน ซูยอง สมาชิกในวงได้กล่าวให้ช่วยติดตามทัวร์คอนเสิร์ตต่อไปของพวกเธอ ('Love & Peace' Japan 3rd Tour) โดยมีการระบุว่าเวิลด์ทัวร์คอนเสิร์ตครั้งต่อไปของโซนยอชิแดจะจัดเพื่อโปรโมตมินิอัลบั้มชุดที่ 4 Mr.Mr.
อนึ่ง ในคอนเสิร์ตที่ฮ่องกงและมาเก๊านั้น Tasty วงดูโอ้สังกัด Woolim Label (ค่ายเพลงในเครือ S.M Cultures & Contents) ได้ขึ้นแสดงเพื่อเปิดโชว์
การแสดงหลัก
สวิตช์ปรอท
สวิตช์ปรอท () เป็นสวิตช์ไฟฟ้า
ที่ใช้หยดปรอทเปิดปิดวงจรตามความเอียงของตัวสวิตช์
สวิตช์ปรอทจะประกอบด้วยหลอดแก้วกลวงขนาดเล็ก ซึ่งมีหยดปรอทอยู่ภายใน
ที่ด้านหนึ่งของหลอดจะมีขั้วไฟฟ้า 2 ขั้ว เมื่อตัวสวิตช์ปรอทเอียงด้านที่มีขั้วไฟฟ้าลง
ปรอทจะไหลมาเจอกับขั้วไฟฟ้า ทำให้กระแสไฟฟ้าไหลครบวงจร
และเมื่อสวิตช์เอียงด้านตรงข้ามขั้วไฟฟ้าลง ปรอทจะไหลออกจากฝั่งขั้วไฟฟ้า
ทำให้วงจรไฟฟ้าขาดออกจากกัน
กุ้งแตร์มีดอร์
กุ้งแตร์มีดอร์ () เป็นอาหารฝรั่งเศสที่ประกอบด้วยส่วนผสมของเนื้อกุ้งมังกรสุกและซอสที่ทำจากเนย หอมแดง ไวน์ขาว น้ำซุป แป้งสาลี วิปปิงครีม มัสตาร์ดดีฌง ชีสกรูว์แยร์ นำไปบรรจุในเปลือกกุ้งอีก แล้วอบให้ชีสเหลือง ซอสที่ใช้ในอาหารนี้ใส่มัสตาร์ดด้วย อาหารชนิดนี้ประดิษฐ์ขึ้นเมื่อ พ.ศ. 2437 ในภัตตาคารในฝรั่งเศส ใกล้กับโรงละครกอเมดีฟร็องแซซ (Comédie Française) ในช่วงที่เปิดแสดงละครเรื่องแตร์มีดอร์ (Thermidor) โดยวิกตอเรียง ซาร์ดู (Victorien Sardou) ทำให้อาหารนี้ถือเป็นอาหารที่เกี่ยวเนื่องกับโอกาสพิเศษ
โนอาห์ ชิวูตา
Noah Chivuta เป็นนักฟุตบอล สัญชาติแซมเบีย นักฟุตบอลทีมชาติแซมเบีย ชุดแชมป์แอฟริกัน เนชั่น คัพ 2012 ปัจจุบันได้ลงเล่นให้กับ สโมสรฟุตบอลอยุธยา ยูไนเต็ด ในตำแหน่งกองกลาง พร้อมกับสวมหมายเลข 21 ลงสู้ศึก ไทยลีก 3 ฤดูกาล 2560 – ตอนบน
ชินอิจิโร คูวาดะ
Shinichiro Kuwada เป็นนักฟุตบอล สัญชาติญี่ปุ่น อดีตนักเตะสโมสรฟาเกียโน โอกายามา ทีมในเจลีกประเทศญี่ปุ่น ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
อีวาน เปโตรวิช
Ivan Petrovic เป็น นักฟุตบอล สัญชาติเซอร์เบีย อดีตนักเตะสิงห์ท่าเรือ เป็นกำลังสำคัญในการพาทีม สิงห์ท่าเรือ เลื่อนชั้นสู่ไทยพรีเมียร์ลีก ฤดูกาล2013 ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
โชตะ โคอิเดะ
Shota Koide เป็น นักฟุตบอล สัญชาติญี่ปุ่น เคยเล่นในเจลีก ดิวิชั่น2 เป็นกำลังหลักของนครราชสีมา มาสด้า เอฟซีเมื่อฤดูกาล2013 ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
ปลาปอมปาดัวร์เฮคเคล
ปลาปอมปาดัวร์เฮคเคล (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
จัดเป็นปลาปอมปาดัวร์ชนิดหนึ่ง มีลักษณะโดดเด่นที่แตกต่างจากปลาปอมปาดัวร์ชนิดอื่น ๆ คือ กลางลำตัวมีแถบสีดำในแนวตั้งข้างลำตัว 9 แถบ โดยแถบที่ 5 บริเวณกลางลำตัวจะเป็นแถบหนาใหญ่เห็นชัดเจนที่สุด และแถบแรกที่พาดบริเวณดวงตาและแถบสุดท้าย คือ แถบที่ 9 บริเวณโคนหางจะมีสีดำเข้มเช่นเดียวกัน แต่มีขนาดเล็กกว่า
ปลาปอมปาดัวร์เฮคเคล จะพบในแหล่งน้ำที่น้ำมีสีชา หรือที่เรียกว่า "Black Water" ความเป็นกรดเป็นด่าง (pH) ของน้ำประมาณ 3.8-4.8 ซึ่งนับว่ามีความเป็นกรดสูง และปลาปอมปาดัวร์เฮคเคลเมื่อเทียบกับปลาปอมปาดัวร์ชนิดอื่นอีก 2 ชนิดนั้นจะมีขนาดเล็กกว่า โดยทั่วไปพฤติกรรมในธรรมชาติมักรวมกลุ่มเป็นฝูงขนาดใหญ่เฉพาะปลาปอมปาดัวร์เฮคเคลด้วยกัน
นอกจากนี้แล้วในวงการปลาสวยงาม ปลาปอมปาดัวร์เฮคเคลยังสามารถแบ่งออกเป็นสายพันธุ์ย่อย ๆ ได้อีกจำนวนหนึ่งตามสีสรร และแหล่งน้ำที่พบ ได้แก่ซึ่งปลาปอมปาดัวร์เฮคเคลนั้น ได้ถูกนำมาผสมข้ามพันธุ์กับปลาปอมปาดัวร์สายพันธุ์ต่าง ๆ ที่ได้รับการพัฒนาสายพันธุ์จากปลาป่ามาแล้ว กลายเป็นสายพันธุ์ใหม่ ๆ ที่มีสีสันโดดเด่นกว่าสายพันธุ์อื่น ๆ แต่ยังคงลายพาดบริเวณกลางลำตัวที่โดดเด่นไว้อยู่ ซึ่งปลาในลักษณะนี้ถูกเรียกว่า "ปลาปอมปาดัวร์เฮคเคลครอส" (Heckel cross) ในปัจจุบัน ปริมาณการผลิตที่มีลักษณะสวยงามพอจะจำหน่ายได้ก็ยังมีปริมาณไม่มากนัก ทำให้ปลาปอมปาดัวร์เฮคเคลครอสมีราคาซื้อขายที่แพงไม่แพ้ปลาป่าเลยทีเดียว
ปลาปอมปาดัวร์เขียว
ปลาปอมปาดัวร์เขียว (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
เป็นปลาปอมปาดัวร์ชนิดหนึ่ง แม้จะมีชื่อว่าเขียว แต่ทว่าสีพื้นลำตัวของปลาปอมปาดัวร์เขียวมักออกไปทางโทนสีเขียวอมเหลือง และมีลักษณะที่แตกต่างจากปลาปอมปาดัวร์ชนิดอื่น ๆ ที่เห็นได้ชัดเจน คือ มีจุดสีแดงคล้ายสนิมขนาดเล็กขึ้นกระจายอยู่ตามลำตัว ซึ่งจุดเหล่านี้เป็นลักษณะที่พบได้บ่อยในปลาปอมปาดัวร์เขียวโดยปลาแต่ละตัวอาจจะมีจำนวนจุด และการกระจายมากน้อยแตกต่างออกไปตามแต่ละตัว แต่อย่างน้อยจะต้องมีปรากฏลักษณะจุดเช่นนี้บริเวณรอบครีบทวารเสมอ โดยปลาตัวใดที่มีจุดดังกล่าวมากและเห็นชัดเจน โดยที่มีลวดลายสีเขียวมรกตขึ้นชัดเจนตามบริเวณแนวครีบหลังและครีบท้องด้วย จะเรียกว่า "Red spotted green"
ปลาปอมปาดัวร์เขียว พบในแหล่งน้ำที่เป็นน้ำสีชา หรือ "Black Water" เช่นเดียวกับปลาปอมปาดัวร์เฮคเคล ("S. discus") แต่จะพบในสภาพที่มีความเป็นกรดเป็นด่าง หรือ pH น้อยกว่า คือ ประมาณ 5.0-6.0 จึงไม่พบว่าปลาปอมปาดัวร์ทั้งสองชนิดนี้อยู่ในแหล่งน้ำเดียวกันเลย นอกจากนี้แล้ว ปลาปอมปาดัวร์เขียวมีแหล่งกระจายพันธุ์เทียบกับปลาปอมปาดัวร์ชนิดอื่นแคบกว่า ดังนั้น จึงเป็นปลาที่ถูกจับนำมาขายในตลาดปลาสวยงามน้อยที่สุดในบรรดาปลาปอมปาดัวร์ทั้งหมด
ปลาปอมปาดัวร์เขียว ยังถูกจำแนกออกเป็นชนิดย่อยได้อีก 3 ชนิด ได้แก่
แต่ทว่าการจำแนกเช่นนี้ยังไม่เป็นที่ยุติ เนื่องจากในระยะหลังนี้ได้มีนักมีนวิทยาบางคนได้เสนอให้ปรับเปลี่ยนวิธีการจำแนกชนิดของปลาปอมปาดัวร์เสียใหม่ โดยเสนอให้แยกปลาปอมปาดัวร์เขียวออกเป็นชนิดต่างหาก และรวมปลาปอมปาดัวร์น้ำตาลและปลาปอมปาดัวร์น้ำเงินเป็นชนิดเดียวกัน คือ "S. haraldi"
ปลาปอมปาดัวร์น้ำตาล
ปลาปอมปาดัวร์น้ำตาล หรือ ปลาปอมปาดัวร์น้ำเงิน (; หรือ "Symphysodon aequifasciata haraldi") ปลาน้ำจืดชนิดหนึ่ง ในวงศ์ปลาหมอสี (Cichlidae)
เป็นปลาปอมปาดัวร์ชนิดหนึ่ง ซึ่งในข้อมูลบางแหล่งจัดให้เป็นชนิดย่อยของปลาปอมปาดัวร์เขียว ("S. aequifasciata")
ปลาปอมปาดัวร์น้ำตาลมีลักษณะที่เห็นได้เด่นชัดคือ บริเวณกลางลำตัวไม่มีลวดลาย จะมีลายเฉพาะบริเวณส่วนหัว ครีบหลังกระโดงบนและล่าง ส่วนบริเวณกลางลำตัวจะเป็นสีน้ำตาลอ่อนหรือสีน้ำตาลเข้ม หรือกระทั่งเข้มไปเป็นสีแดง ขึ้นอยู่กับแหล่งน้ำที่อาศัย นอกจากนี้แล้วบางตัวยังอาจมีลายบั้งสีดำเห็นเด่นชัดเช่นเดียวกับปลาปอมปาดัวร์เฮคเคล ("S. discus") อีกด้วย
ในอดีต ปลาปอมปาดัวร์น้ำตาล จะถูกแยกออกจากปลาปอมปาดัวร์น้ำเงิน แต่ในปัจจุบัน ได้มีนักมีนวิทยาบางคนได้เสนอให้รวมเป็นชนิดเดียวกัน (ดังนั้นจึงทำให้การจำแนกปลาปอมปาดัวร์เป็นชนิดต่าง ๆ จึงยังไม่มีข้อยุติ) โดยปลาปอมปาดัวร์น้ำเงิน เป็นปลาที่มีลายสีน้ำเงินหรือสีฟ้าขึ้นอยู่เกือบเต็มหรือเต็มลำตัว มากหรือน้อยขึ้นอยู่กับแหล่งน้ำที่อาศัย
ปลาปอมปาดัวร์น้ำตาลนั้นเป็นต้นสายพันธุ์ของปลาปอมปาดัวร์ชนิดแรกที่ถูกนำมาเลี้ยงเป็นปลาสวยงาม ต่อมาได้ถูกพัฒนาสายพันธุ์จากการที่เป็นปลาป่ามาเป็นสีสันและลวดลายที่หลากหลายในปัจจุบัน โดยปลาปอมปาดัวร์น้ำตาลจะเป็นต้นสายพันธุ์ของ "ปลาปอมปาดัวร์ 5 สี" และปลาปอมปาดัวร์น้ำเงินเป็นต้นสายพันธุ์ของ "Red turquoise" หรือ "Blue turquoise" หรือในชื่อภาษาไทยว่า "ปลาปอมปาดัวร์ 7 สี" นั่นเอง
นอกจากนี้แล้ว ปลาปอมปาดัวร์น้ำตาลยังมีชื่อเรียกอื่นในวงการปลาสวยงามในประเทศไทยว่า "ปลาป่าแดง" ซึ่งปลาในกลุ่มปลาป่าแดง จัดเป็นปลาปอมปาดัวร์ชนิดที่หาซื้อได้ง่ายที่สุด เพราะเป็นชนิดที่พบได้มากที่สุดในธรรมชาติ ปลาป่าแดงจึงมีราคาซื้อขายที่ย่อมเยาที่สุด นอกจากนี้แล้ว ปลาปอมปาดัวร์น้ำตาล ที่พบในแหล่งน้ำต่าง ๆ ซึ่งมีสีสันหรือลวดลายแตกต่างออกไป จะมีชื่อเรียกทางการค้าต่างกันออกไป เช่น "อเลนคิวร์เรด" (Alenquer red) หมายถึง ปลาที่มาจากแม่น้ำอเลนคิวร์, "อิคาเรด" (Içá red) เป็นปลาปอมปาดัวร์น้ำตาลที่มีเส้นข้างลำตัวเส้นที่ 5 เป็นสีดำเข้มหรือเทาเข้มชัดเจนคล้ายกับปลาปอมปาดัวร์เฮคเคล แต่แถบแรกจะมีขนาดแคบกว่า แรกเริ่มปลาลักษณะนี้พบได้ในแม่น้ำอิคา ในประเทศเปรู แต่ปัจจุบันพบได้ในแหล่งน้ำอื่น ๆ ด้วย, "รอยัลบลู" (Royal blue) เป็นปลาปอมปาดัวร์น้ำเงินที่มีลวดลายขึ้นจนเต็มตัวเห็นได้ชัดเจน ลักษระเช่นนี้หาได้ยากเพราะส่วนใหญ่มักมีลายขึ้นเพียงบริเวณขอบด้านบนและด้านล่างของลำตัวเท่านั้น ทำให้ปลาปอมปาดัวร์รอยัลบลูมีราคาซื้อขายที่สูงมาก
การจลาจลในนูกูอาโลฟา พ.ศ. 2549
การจลาจลในนูกูอะโลฟา พ.ศ. 2549 เป็นการจลาจลที่เกิดขึ้นในวันที่ 16 พฤศจิกายน พ.ศ. 2549 ในกรุงนูกูอะโลฟา เมืองหลวงของประเทศตองงา การจลาจลในครั้งนี้เกิดจากความไม่พอในกระบวนการการปฏิรูปประชาธิปไตยภายในประเทศซึ่งล่าช้าเป็นอย่างมาก ด้วยความไม่พอใจดังกล่าวนำไปสู่การประท้วงตามท้องถนน การทำลายทรัพย์สินรวมไปถึงการเผาอาคารพาณิชย์เป็นจำนวนมาก ก่อให้เกิดการประกาศสถานการณ์ฉุกเฉินในเวลาต่อมา
หมายเลขโทรศัพท์ในประเทศตองงา
รหัสโทรศัพท์: +676
International Call Prefix: 00
yy xxx โทรภายในตองงา
+676 yy xxx โทรจากภายนอกตองงา
โทรศัพท์เคลื่อนที่ที่ให้บริการโดย U-Call Mobile จะมีรหัสนำหน้าสองหลัก ได้แก่ 15, 16, 17, 18 หรือ 19
White Pages - Tonga Telephone Directory
เวกมีอัป (เพลงไม คุระกิ)
เวคมีอัป () เป็นดีวิดีซิงเกิ้ลลำดับที่ 2 (ซิงเกิ้ลลำดับที่ 41 จากทั้งหมด) ของ ไม คุรากิ ออกจำหน่ายวันที่ 26 กุมภาพันธ์ พ.ศ. 2557
เวคมีอัป เป็นดีวิดีซิงเกิ้ลลำดับที่ 2 ของไม คุรากิ เป็นซิงเกิ้ลในรอบ 1 ปี หลังซิงเกิ้ลทรายอะเกน เวคมีอัปเป็นเพลงประกอบภาพยนตร์เรื่องแม่มดน้อยกิกิภาคคนแสดงที่จะฉายในวันที่ 1 มีนาคม โดยเปิดตัวหนังไปเมื่อวันที่ 20 กุมภาพันธ์ ที่ศาลเจ้าฮานะโซะโนะในกรุงโตเกียว พร้อมกับนักแสดงในเรื่องนี้ ซิงเกิ้ลนี้เป็นซิงเกิ้ลแรกในโปรเจกต์ฉลองครอบรอบ 15 ปีในวงการบันเทิงของเธอ โดยมิวสิควิดีโอของเพลงนี้ได้นำนักแสดงนำของเรื่องแม่มดน้อยกิกิภาคคนแสดงคือ โคชิบะ ฟุอุกะ () มาเล่นด้วย
เพลง always giving my heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่จะออกจำหน่ายในกลางปีนี้ แต่ไม่ได้รับคัดเลือกให้ใส่ลงไปในอัลบั้มนี้ ภายหลังในเดือนพฤษภาคม เพลงนี้ได้ถูกนำไปประกอบการ์ตูนเรื่อง Neko no dayan () ตั้งแต่วันที่ 3 พฤษภาคม เป็นต้นไป
เวคมีอัป เป็นดีวิดีแรกในรอบ 10 ปีหลังจาก My Refection ในปี 2547 ที่ติดท็อป 3 ในดีวิดีชาร์ต แต่อย่างไรก็ตาม ก็เป็นซิงเกิ้ลแรกที่มียอดขายเปิดตัวน้อยกว่า 1 หมื่นชุด
ทุกเพลง เนื้อร้อง แต่งโดย ไม คุรากิ ทำนองและเรียบเรียงโดย Tokunaga Akihito
สถานีรถไฟเบอร์ลินตะวันออก
สถานีรถไฟเบอร์ลินตะวันออก เป็นสถานีรถไฟที่เคยเป็นสถานีปลายทางในอดีต เป็นสถานีรถไฟที่สำคัญอีกแห่งหนึ่งในกรุงเบอร์ลิน ประเทศเยอรมนี ตั้งอยู่ในเขตเทศบาล Friedrichshain มีการเปลี่ยนชื่อสถานีอยู่บ่อยครั้ง ชื่อเดิมคือ สถานีรถไฟกลางเบอร์ลิน (ค.ศ. 1987-1998) ซึ่งสถานีรถไฟกลางนั้น ได้ย้ายไปตั้งอีกแห่ง ตั้งแต่วันที่ 26 พฤษภาคม ค.ศ. 2006 ทำให้สถานีนี้ ไม่ได้เป็นสถานีปลายทางอีกต่อไป
สถานีรถไฟมีจำนวน 11 ราง และ 9 ชานชาลา โดยมี 5 ชานชาลา สำหรับรถไฟทางไกล และอีก 4 ชานชาลา สำหรับรถไฟชานเมือง (เอส-บาห์น)
สถานีรถไฟแห่งนี้ ปรากฏในภาพยนตร์เรื่อง "The Bourne Supremacy (2004)"
สถานีรถไฟหลักมิวนิก
สถานีรถไฟหลักมิวนิก () เป็นสถานีรถไฟ 1 ใน 3 แห่งหลักในเมืองมิวนิก ประเทศเยอรมนี มีผู้โดยสารเฉลี่ย 450,000 คนต่อวัน มีชานชาลา 32 แห่งสำหรับรถไฟทางไกล 2 แห่งสำหรับรถไฟเร็วเขตเมือง และชานชาลา 6 แห่งสำหรับรถไฟใต้ดิน
สถานีรถไฟหลักมิวนิกที่ก่อสร้างครั้งในปี ค.ศ. 1839 นั้น มีความยาว 800 เมตร ได้ย้ายมาที่ตั้งในปัจจุบันและเปิดใช้งานในปี ค.ศ. 1849 แต่ถูกทำลายในช่วงสงครามโลกครั้งที่สอง หลังจากนั้นได้มีการสร้างอาคารสถานีหลังใหม่แทนหลังเดิม
สถานีรถไฟกลางไลพ์ซิก
สถานีรถไฟกลางไลพ์ซิก เป็นสถานีขนาดใหญ่ที่สุดในโลก ในด้านเนื้อที่ใช้สอย มีเนื้อที่ประมาณ 83,460 ตารางเมตร เป็นสถานีรถไฟแห่งหลักในเมืองไลพ์ซิก รัฐซัคเซิน ประเทศเยอรมนี มีจำนวนสถานี 24 ชานชาลา (เดิมมี 26 ชานชาลา) สถาปัตยกรรมสถานีเป็นแบบหลังคาโค้ง หรือเรียกว่า "ลำโพง" รวมทั้งหมด 6 ลำโพง มีจำนวนผู้โดยสาร 120,000 คนต่อวัน
นอกจากสถานีนี้จะเป็นสถานีรถไฟที่มีขนาดใหญ่แล้ว ยังเป็นศูนย์การค้าในตัวอีกด้วย
ดอนต์ครายแดดดี
ดอนต์ครายแดดดี () เป็นเพลงที่แต่งโดย สก๊อตต์ เดวิส (รู้จักกันดีในชื่อ แม็ก เดวิส) และบันทึกเสียงโดย เอลวิส เพรสลีย์ ในวันที่ 15 มกราคม ค.ศ. 1969 และวางจำหน่ายเป็นซิงเกิล บางคนคิดว่ามันเป็นเพลงปลอบใจพิจารณาว่าพ่อของเอลวิสกลายเป็นพ่อม่ายกับการตายของภรรยาของเขาในปี ค.ศ. 1958
อินเดอะกรีตโต
อินเดอะกรีตโต () เป็นเพลงที่เขียนโดย แม็ค เดวิส และทำให้มีชื่อเสียงโดย เอลวิส เพรสลีย์ ผู้ที่กลับมาฮิตในปี ค.ศ. 1969 วางจำหน่ายในรูปแบบ 45 rpm single พร้อมด้วย "Any Day Now" ในรูปแบบ flip side
พอร์ไฟเรียเป็นพักๆ แบบเฉียบพลัน
พอร์ไฟเรียเป็นพักๆ แบบเฉียบพลัน () เป็นโรคของระบบเมตาบอลิซึมที่ถ่ายทอดทางพันธุกรรมแบบออโตโซมลักษณะเด่นที่พบน้อยโรคหนึ่ง มีผลกระทบต่อกระบวนการการสร้างโปรตีนฮีมซึ่งเป็นส่วนหนึ่งของฮีโมโกลบินที่มีหน้าที่จับกับออกซิเจน
ดอนต์บีครูเอล
ดอนต์บีครูเอล () เป็นเพลงที่บันทึกเสียงโดย เอลวิส เพรสลีย์ และเขียนโดย ออติส แบล็คเวลล์ ในปี ค.ศ. 1956 ต่อมาได้รับการเข้าสู่ Grammy Hall of Fame ในปี ค.ศ. 2002 เพลงนี้มีการจัดอันดับในปัจจุบันเป็นเพลงที่ยิ่งใหญ่ที่สุดอันดับที่ 92 ของเวลาทั้งหมดรวมทั้งเป็นเพลงที่ห้าที่ดีที่สุดของปี ค.ศ. 1956 โดย Acclaimed Music
จี.โอ (นักร้อง)
ช็อง พย็อง-ฮี(; เกิดเมื่อ 6 พฤศจิกายน 2530 – ) เป็น นักร้อง นักแสดง พิธีกร ชาวเกาหลีใต้ รู้จักในสถานะสมาชิกboy bandวงMBLAQ.
มันขี้หนู
มันขี้หนู เป็นพืชในวงศ์ Lamiaceae เป็นไม้ล้มลุก อายุยืน กิ่งอวบน้ำ สะสมอาหารที่รากเป็นหัว สีออกดำ น้ำตาล หรือสีออกแดง ออกขาว ลำต้นเป็นสี่เหลี่ยม ใบค่อนข้างหนา อวบน้ำ ขยี้แล้วมีกลิ่นหอม ขอบใบหยักเป็นซี่หยาบๆ เป็นพืชที่มีความหลากหลายและแบ่งเป็นพันธุ์ตามสีของหัว ถิ่นกำเนิดอยู่ในเขตร้อนของแอฟริกาหรือมาดากัสการ์ มีปลูกทั่วไปในมาดากัสการ์ ศรีลังกา อินเดีย และเอเชียตะวันออกเฉียงใต้ หัวมีกลิ่นหอม 
นิยมทำให้สุกแล้วนำมารับประทาน บางครั้งรับประทานสด หัวอ่อนสีขาว นิยมใส่ในแกงหรือใช้เป็นผัก ในอินโดนีเซียนำไปบดใช้แทนมันฝรั่ง ใบต้มสุก รับประทานเป็นผัก ในแอฟริกาทางตอนใต้และเอธิโอเปีย ใช้หัวเป็นอาหารเช่นกัน ในไทยนิยมใส่ในแกงส้ม แกงไตปลา แกงกะทิ ต้มจิ้มน้ำตาลปี๊บ กินเป็นของหวาน นำไปต้มกับเกลือให้ออกรสเค็ม กินสดหรือหุงกับข้าว
อนิยาม
สำหรับวิชาคณิตศาสตร์ ตรรกศาสตร์ และระบบรูปนัย อนิยามคือแนวคิดที่ไม่ได้นิยาม ที่สำคัญอนิยามไม่ได้นิยามโดยแนวคิดที่นิยามไว้ก่อนหน้า แต่เกิดจากแรงบันดาลใจโดยวิสาสะ โดยมากเกิดจากสหัชญาณ และประสบการณ์ในชีวิตประจำวัน บทบาทของอนิยามในทฤษฎีบทสัจพจน์หรือระบบรูปนัยอื่นๆ เหมือนกันกับบทบาทของอนิยาม อนิยามในวิชาทฤษฎีสัจพจน์ บางครั้งจะกล่าวว่า"ได้นิยาม"โดยอนิยามอย่างน้อยหนึ่งอนิยาม แต่อาจทำให้เข้าใจผิดได้ ระบบรูปนัยไม่สามารถกำจัดอนิยามทั้งหลายได้เพราะ
อัลเฟรด ตาร์สกีอธิบายบทบาทของอนิยามไว้ดังนี้:
ความคิดรวบยอดพื้นฐานของ"เซต"ในทฤษฎีเซตเชิงสัจพจน์เป็นตัวอย่างของอนิยาม เขียน:
มีหลักฐานแสดงว่าเธอยกคำพูดของว่า : "เซตสร้างขึ้นโดยจัดวัตถุเดี่ยวๆ รวมกันเป็นเซตทั้งเซต เซตเป็นความคิดแบบพหูพจน์เป็นหน่วยเดียว"
เมื่อระบบสัจพจน์ระบบหนึ่งเริ่มกล่าวถึงสัจพจน์ อนิยามอาจไม่ได้กล่าวถึงอย่างแจ่มแจ้ง ซูซาน ฮาก(1978) เขียนว่า "เซตของอนิยามบางครั้งกล่าวว่าให้นิยามโดยอ้อมของอนิยาม"
ตัวอย่าง พบใน
วีกลีไอดอล
รายการประกอบไปด้วย 2 ช่วงหลักได้แก่
ในแต่ละสัปดาห์ รูปแบบของรายการในช่วง Idol of the Week จะมีอย่างน้อย 2 - 3 คอนเทนต์
ทุกๆปี จะมีการออกอากาศเทปพิเศษ Weekly Idol Award เป็นประจำทุกปีในการออกอากาศสัปดาห์สุดท้ายของปี โดยมีการประกาศรางวัลต่างๆโดยคัดเลือกผู้ได้รับรางวัลจากศิลปินที่ออกรายการในปีนั้นๆ
ในบางครั้ง ช็อน ฮย็อน-ดน และเดฟคอน จะเป็นแขกรับเชิญเองในนาม "Hyungdon and Daejun" โดยเชิญศิลปินดารามาเป็นพิธีกรแทนทั้งคู่สืบเนื่องจากการประกาศพักงานเนื่องจากอาการป่วยของ ช็อง ฮย็อง-ดน พักงานตั้งแต่ตอนที่ 227 รายการจึงใช้ระบบพิธีกรจากศิลปินที่มีความสนิทสนมกับ ฮย็อง-ดน มาเป็นพิธีกรพิเศษคู่กับ เดฟคอน ประจำรายการในแต่ละตอน
แขกรับเชิญปี 2018
บอซซาโนวาเบบี
บอซซาโนวาเบบี () เป็นเพลงที่แต่งขึ้นโดย เจอร์รี ลีเบอร์ และไมค์ สโตลเลอร์ และบันทึกเสียงในวันที่ 22 มกราคม ค.ศ. 1963 ในค่ายอาร์ซีเอเรเคิดส์ โดย เอลวิส เพรสลีย์ ที่แนชวิลล์ ,รัฐเทนเนสซี เป็นส่วนหนึ่งของเพลงภาพเคลื่อนไหว "Fun in Acapulco"
เพลงนี้ถูกจัดอยู่ในอันดับที่ 8 ของชาร์ตป็อป บิลบอร์ดฮอต 100 และอันดับที่ 20 ของ Billboard R&B Singles chart ในปี ค.ศ. 1963
แคนต์เฮลพ์ฟอลลิงอินเลิฟ
แคนต์เฮลพ์ฟอลลิงอินเลิฟ () เป็นเพลงป็อปต้นฉบับของนักร้องชาวอเมริกัน เอลวิส เพรสลีย์ และจัดจำหน่ายโดย Gladys Music, Elvis Presley's publishing company แต่งโดย Hugo Peretti, Luigi Creatore และGeorge David Weiss เป็นเพลงที่อยู่ในภาพยนตร์เรื่อง "Blue Hawaii" ต่อมาในช่วงสี่ทศวรรษที่ผ่านมาเพลงนี้ถูกบันทึกโดยศิลปินอื่น ๆ อีกมากมาย